El passat 15 de març, en el marc de les Jornades del Tren d'Alta Velocitat a Europa i Connexió amb les Ciutats Mitjanes, va tenir lloc, a la seu central del Departament de Territori i Sostenibilitat, la jornada que recull les experiències de les ciutats mitjanes de Catalunya en relació amb el tren a alta velocitat.
A la conferència que va fer el director general de Carreteres, Xavier Flores, va exposar la situació del servei d'alta velocitat a Catalunya, com ha evolucionat el volum de passatgers al llargs del temps, les dades inicials del nou tram Barcelona-Girona-Figueres, així com els diferents tipus d'encaix territorial de les estacions d'alta velocitat a Catalunya.
Amb 2.200 km en servei i 29 estacions a 20 províncies.
Els serveis a les línies d'alta velocitat són variats: serveis AVE, Avant combinats amb d'altres de llarg recorregut d'ample variable: Alvia, Altaria i Talgo.
La xarxa d'alta velocitat permet fer serveis regionals d'altes prestacions, tot i que de vegades la continuïtat de la línia no implica continuïtat de servei, ja que actualment no es pot fer un trajecte directe en Avant entre Girona i Camp de Tarragona.
Els viatgers·km interns només tenen en compte la part dels viatges interns a Catalunya, mentre que els viatgers·km externs incorporen tot el viatge fet en AVE o llarga distància.
Els viatgers interns en serveis d'alta velocitat es reparteixen entre el 15% en AVE i el 85% en Avant.
Cal remarcar la relació Barcelona-Lleida i, per tant, la demanda de la ubicació en la trama urbana de l'estació d'alta velocitat.
L'alta velocitat per a distàncies inferiors a 600 km competeix amb l'avió, atès que durant el període 2007-2010 va disminuir el nombre de viatgers en avió entre Barcelona i Madrid en un 36%.
La demanda de l'AVE ha augmentat lleugerament, un 6%, en el mateix període i se situa al voltant dels 2,5 milions de viatgers anuals des de la seva entrada en servei l'any 2008.
L'alta velocitat per a distàncies >100 km competeix amb el vehicle privat.
L'entrada en servei dels serveis AVE i Avant va fer augmentar significativament la demanda ferroviària al corredor.
Tot i que la demanda dels serveis regionals i de l'autobús interurbà entre Barcelona i Lleida va disminuir significativament entre 2007-2009, gran part de la nova demanda de serveis d'alta velocitat ve del vehicle privat.
Pel que fa a la recent entrada en servei línia d'alta velocitat Girona-Figueres, el primer mes ha transportat a 88.860 viatgers, uns 3.000 usuaris/dia.
El manteniment d'aquesta demanda en el temps suposaria un volum de més d'1 milió de passatgers/any entre els serveis d'Avant i d'AVE, molt superior a l'actual demanda en el corredor Barcelona-Lleida.
La incògnita rau en avaluar la incidència en el sistema de regionals.
Estació central (exemple Girona)
Estació als afores (exemple Camp de Tarragona)
Estació tangencial (exemple Figueres)
Estació amb variant (exemple Lleida)
Estació amb cul-de-sac (exemple Toledo)
No hi ha cap estació d'aquest tipus a Catalunya, ja que comparteix les mateixes característiques d'accessibilitat i d'encaix territorial que les de tipologia central i variant, però només es podria pensar com a disseny d'estació en un final de línea.
Per saber-ne més: Xavier Flores